CELEX: 62021TN0566
Language: el
Date: 2021-09-07 00:00:00
Title: Υπόθεση T-566/21: Προσφυγή της 7ης Σεπτεμβρίου 2021 — Steinbach International κατά Επιτροπής

6.12.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 490/47
            
         
      Προσφυγή της 7ης Σεπτεμβρίου 2021 — Steinbach International κατά Επιτροπής
      (Υπόθεση T-566/21)
      (2021/C 490/57)
      Γλώσσα διαδικασίας: η γερμανική
      
         Διάδικοι
      
      
         Προσφεύγουσα: Steinbach International GmbH (Schwertberg, Αυστρία) (εκπρόσωπος: J. Gesinn, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί να ακυρωθεί ο εκτελεστικός κανονισμός (ΕΕ) 2021/957 της Επιτροπής, της 31ης Μαΐου 2021, σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία (ΕΕ 2021, L 211, σ. 48).
      
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει τους ακόλουθους τέσσερις λόγους.
      
                  1.
               
               
                  Πρώτος λόγος: με την κατάταξη του είδους «Mesh Lounge» στην κλάση 6306 90 00 του παραρτήματος I του δεύτερου μέρους του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ 1987, L 256, σ. 1), η καθής τροποποίησε το περιεχόμενο της εν λόγω δασμολογικής κλάσης.
               
            
                  2.
               
               
                  Δεύτερος λόγος: η κλάση 9506 της συνδυασμένης ονοματολογίας αποτελεί την κλάση προϊόντων στην οποία μπορεί να καταταχθεί το «Mesh Lounge», δεδομένου ότι αποτελεί άλλο εξοπλισμό για θαλάσσια αθλήματα και μπορεί δίχως άλλο να συγκριθεί με τους φουσκωτούς δακτυλίους για τους βραχίονες (μπρατσάκια), για τους οποίους η καθής έχει ήδη κρίνει ότι αποτελούν προϊόντα της κατηγορίας 9506 2900. Το ζήτημα κατά πόσο το «Mesh Lounge» θα χρησιμοποιηθεί στο πλαίσιο αθλητικής δραστηριότητας δεν είναι αποφασιστική σημασίας.
               
            
                  3.
               
               
                  Τρίτος λόγος: αν θεωρηθεί ότι το «Mesh Lounge» δεν μπορεί να καταταχθεί στην κλάση 9506 29 00 της Συνδυασμένης Ονοματολογίας, υπάρχει η δυνατότητα κατάταξής του στην κλάση 3926 9097 90 της Συνδυασμένης Ονοματολογίας (άλλα τεχνουργήματα από πλαστικές ύλες, κατασκευασμένα από φύλλα), καθώς τα χαρακτηριστικά του στοιχεία είναι το φουσκωτό μαξιλάρι και ο φουσκωτός δακτύλιος, και όχι το ύφασμα.
               
            
                  4.
               
               
                  Τέταρτος λόγος: η συνολική εκτίμηση πραγματοποιήθηκε μόνο με βάση τη χρήση το προϊόντος. Πρέπει να γίνει μια συνολική εκτίμηση με βάση άλλα χαρακτηριστικά, η οποία και οδηγεί στο συμπέρασμα ότι το είδος «Mesh Lounge» — αποκλειομένης της κατάταξής του στις λοιπές υπό εξέταση κλάσεις — έπρεπε να καταταχθεί στην κλάση 3926 9097 90 της Συνδυασμένης Ονοματολογίας. Το «Mesh Lounge» δεν μπορεί να θεωρηθεί ως είδος κατασκήνωσης. Εναλλακτικά, θα ήταν δυνατή η κατάταξή του στην κλάση 9503 0095 90 (άλλα παιχνίδια από πλαστική ύλη) της Συνδυασμένης Ονοματολογίας, εάν υποτεθεί ότι ομοιάζει με στρώμα που φουσκώνει με αέρα.